CELEX: 62014CN0319
Language: da
Date: 2014-07-03 00:00:00
Title: Sag C-319/14: Anmodning om præjudiciel afgørelse indgivet af Hoge Raad der Nederlanden (Nederlandene) den 3. juli 2014 — B&S Global Transit Center BV mod Staatssecretaris van Financiën

15.9.2014   
            
            
               DA
            
            
               Den Europæiske Unions Tidende
            
            
               C 315/39
            
         Anmodning om præjudiciel afgørelse indgivet af Hoge Raad der Nederlanden (Nederlandene) den 3. juli 2014 — B&S Global Transit Center BV mod Staatssecretaris van Financiën
   (Sag C-319/14)
   2014/C 315/63
   Processprog: nederlandsk
   
      Den forelæggende ret
   
   Hoge Raad der Nederlanden
   
      Parter i hovedsagen
   
   
      Sagsøger: B&S Global Transit Center BV
   
      Sagsøgt: Staatssecretaris van Financiën
   
      Præjudicielle spørgsmål
   
   
               1)
            
            
               Skal EF-toldkodeksens (1) artikel 203 og 204, sammenholdt med artikel 859 (særligt nr. 6)) i gennemførelsesforordningen til EF-toldkodeksen (2) fortolkes således, at når toldproceduren med ekstern fællesskabsforsendelse ikke er afsluttet, men der er fremlagt dokumenter, der godtgør, at de pågældende varer har forladt EU-toldområdet, bevirker denne manglende afslutning ikke, at der opstår en toldskyld på grund af, at varerne er unddraget toldtilsyn som omhandlet i EF-toldkodeksens artikel 203, men i princippet, at der opstår en toldskyld i henhold til EF-toldkodeksens artikel 204?
            
         
               2)
            
            
               Skal artikel 859, nr. 6), i gennemførelsesforordningen til EF-toldkodeksen fortolkes således, at denne bestemmelse udelukkende vedrører manglende opfyldelse af (en af) forpligtelserne i forbindelse med genudførslen af varerne som omhandlet i EF-toldkodeksens artikel 182 og 183? Eller skal ordene »uden at de nødvendige formaliteter opfyldes« forstås således, at »de nødvendige formaliteter« også omfatter de formaliteter, der skal opfyldes før (gen)udførslen, for at den toldprocedure, til hvilken varerne er henført, kan afsluttes?
            
         
               3)
            
            
               Såfremt det sidste spørgsmål besvares bekræftende, skal artikel 859, in initio, tredje tankestreg, i EF-toldkodeksen fortolkes således, at den omstændighed, at de ovenfor i spørgsmål 2 nævnte formaliteter ikke er opfyldt, ikke er til hinder for, at det i et tilfælde som det foreliggende — hvor det på grundlag af dokumenter er godtgjort, at varerne i tilslutning til transporten inden for EU har forladt EU’s toldområde — må antages, at betingelsen om, at »alle de nødvendige formaliteter til at afklare varens situation er gennemført efterfølgende« er opfyldt?
            
         
      (1)  Rådets forordning (EGF) nr. 2913/92 af 12.10.1992 om indførelse af en EF-toldkodeks (EFT L 302, s. 1).
   
      (2)  Kommissionens forordning (EØF) n r. 2454/93 af 2.7.1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (EFT L 253, s. 1).